ΚΑΝΟΝΙΣΜΟΣ (ΕΚ) αριθ. 385/97 ΤΗΣ ΕΠΙΤΡΟΠΗΣ της 28ης Φεβρουαρίου 1997 για τροποποίηση του κανονισμού (ΕΚ) αριθ. 1507/96 για τη θέσπιση και τον τρόπο διαχείρισης ορισμένων δασμολογικών ποσοστώσεων εισαγωγής ακατέργαστης ζάχαρης ζαχαροκαλάμου για τον εφοδιασμό της βιομηχανίας ζάχαρης της Κοινότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1599/96 (2), και ιδίως το άρθρο 16 παράγραφος 1, το άρθρο 37 παράγραφος 6 και το άρθρο 39,

Εκτιμώντας:

ότι, με τον κανονισμό (ΕΚ) αριθ. 1507/96 της Επιτροπής (3), έχουν θεσπισθεί οι λεπτομέρειες εφαρμογής για την εισαγωγή ακατέργαστης ζάχαρης ζαχαροκαλάμου στα πλαίσια ετήσιας δασμολογικής ποσόστωσης για να υποστούν επεξεργασία στις βιομηχανίες ζαχάρεως που αναφέρονται στο άρθρο 9 παράγραφος 4 τρίτο εδάφιο του κανονισμού (ΕΟΚ) αριθ. 1785/81 7 ότι οι λεπτομέρειες αυτές προβλέπουν ότι η αποδοχή στο πλεονέκτημα της δασμολογικής ποσόστωσης εξαρτάται από την υποβολή, κατά την αίτηση χορηγήσεως του πιστοποιητικού εισαγωγής, ενός πιστοποιητικού καταγωγής της συγκεκριμένης τρίτης χώρας που θα ανταποκρίνεται στους όρους που προβλέπονται από το άρθρο 47 του κανονισμού (ΕΟΚ) αριθ. 2454/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 89/97 (5) 7

ότι τα πιστοποιητικά εισαγωγής εκδίδονται από τους αρμόδιους οργανισμούς κάθε χώρας εξαγωγής με προσκόμιση της φορτωτικής του εμπορεύματος για τη θαλάσσια μεταφορά, μέσο που χρησιμοποιείται αποκλειστικά για την εισαγωγή της εν λόγω ακατέργαστης ζάχαρης 7 ότι τα πιστοποιητικά αυτά μπορούν να ληφθούν από τον εξαγωγέα μόνο μετά το πέρας των εργασιών και ο εισαγωγέας καθίσταται κάτοχος εντός των επομένων 15 ημερών ενώ στις περισσότερες περιπτώσεις το εμπόρευμα έχει ήδη φθάσει στο ευρωπαϊκό λιμάνι εισαγωγής 7 ότι, με τις συνθήκες αυτές, ο εισαγωγέας είναι υποχρεωμένος να αποθηκεύσει εν τω μεταξύ το εμπόρευμα, αυξάνοντας κατά τρόπο αδικαιολόγητο τις δαπάνες διαχειρίσεως των αποθεμάτων 7

ότι, αντίθετα, για την εισαγωγή προτιμησιακής ζάχαρης δυνάμει του πρωτοκόλλου αριθ. 8 που έχει προσαρτηθεί στη σύμβαση της Λομέ και της ειδικής ακατέργαστης προτιμησιακής ζάχαρης δυνάμει του άρθρου 37 του κανονισμού (ΕΟΚ) αριθ. 1785/81, η απόδειξη της καταγωγής της ζάχαρης προσκομίζεται κατά τη θέση σε ελεύθερη κυκλοφορία των εμπορευμάτων σύμφωνα με τα άρθρα 47 και 56 του κανονισμού (ΕΟΚ) αριθ. 2454/93 7

ότι πρέπει να υπάρξει ίση μεταχείριση των εισαγωγών όσον αφορά αυτά τα τρία είδη ακατέργαστης ζάχαρης και, συνεπώς, να τροποποιηθεί ανάλογα το άρθρο 5 του κανονισμού (ΕΚ) αριθ. 1507/96 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 5 του κανονισμού (ΕΚ) αριθ. 1507/96 αντικαθίσταται από το ακόλουθο κείμενο:

«Άρθρο 5

1. Η αποδοχή στο δικαίωμα της δασμολογικής ποσόστωσης εξαρτάται από την προσκόμιση, κατά τη θέση σε ελεύθερη κυκλοφορία, του πιστοποιητικού καταγωγής της συγκεκριμένης τρίτης χώρας, που θα ανταποκρίνεται στους όρους που προβλέπονται στα άρθρα 47 και 56 του κανονισμού (ΕΟΚ) αριθ. 2454/93.

2. Η αίτηση χορηγήσεως πιστοποιητικού εισαγωγής που προβλέπεται στο άρθρο 3 παράγραφος 1, πρέπει να υποβάλλεται από τη βιομηχανία ζαχάρεως στον αρμόδιο οργανισμό του συγκεκριμένου κράτους μέλους, συνοδευομένη από δήλωση που θα περιλαμβάνει τα στοιχεία που προβλέπονται στο άρθρο 47 στοιχείο β) του κανονισμού (ΕΟΚ) αριθ. 2454/93.»

Άρθρο 2

Ο παρών κανονισμός αρχίζει να ισχύει την 1η Μαρτίου 1997.

Εφαρμόζεται στις εισαγωγές για τις οποίες τα πιστοποιητικά έχουν ζητηθεί από την 1η Μαρτίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 206 της 16. 8. 1996, σ. 43.

(3) ΕΕ αριθ. L 189 της 30. 7. 1996, σ. 82.

(4) ΕΕ αριθ. L 253 της 11. 10. 1993, σ. 1.

(5) ΕΕ αριθ. L 17 της 21. 1. 1997, σ. 28.